26/7/22

**מתקרבים ל-2019 : התפוסה הארצית במלונות ביוני 2022 נמוכה ב-7% בלבד מהתפוסה ביוני 2019**

**בחודש יוני 2022 המשיכה מגמת ההתאוששות בלינות התיירים שהחלה במרץ לאחר שלראשונה הותר לתיירים לא מחוסנים / מחלימים להיכנס לישראל כפוף לבדיקה שלילית לפני ההגעה ואחריה. יחד עם זאת, מספרי לינות התיירים עדיין נמוכים ב-36% ממה שהיו טרום המגיפה, בחודש המקביל ב-2019.**

צמצום פערי התפוסות במלונות לעומת 2019, הוא בעיקר הודות ללינות ישראלים אשר ממשיכות עדיין להיות גבוהות מרמתן ב-2019.

סה"כ נרשמו ביוני 2022, כ-**2.1 מיליון** לינות - ירידה של **5%** לעומת יוני 2019, מתוכן כ-**1.5 מיליון** לינות ישראלים, **ירידה של 8% לעומת יוני 2021 ועליה של 18% לעומת יוני 2019**. לינות התיירים הסתכמו בכ-**643 אלף** – ירידה של **36%** **לעומת יוני 2019**. התפוסה הארצית הממוצעת הסתכמה בכ-**68%** בהשוואה ל-**52%** **ביוני 2021** ול-**73%** **ביוני 2019.**

התפוסה הגבוהה ביותר נרשמה באילת, כ-81%, עליה של 5% בהשוואה ל-2019.
בהרצליה נרשמה תפוסה של כ-78%, ירידה של 2% לעומת יוני 2019.
בתל אביב נרשמה תפוסה של 72%, ירידה של 16% לעומת יוני 2019.
בנתניה נרשמה תפוסה של 69%, עליה של 6% לעומת יוני 2019.
בים המלח נרשמה תפוסה של כ-68%, ללא שינוי לעומת יוני 2019.
בחיפה נרשמה תפוסה של כ-66%, ירידה של 6% לעומת יוני 2019.
בטבריה נרשמה תפוסה של כ-61%, ירידה של 10% בהשוואה ליוני 2019.
בירושלים נרשמה תפוסה של כ-59%, ירידה של 19% לעומת יוני 2019.
בנצרת נרשמה תפוסה של כ-47%, ירידה של 35% לעומת יוני 2019.

בבתי ההארחה בקיבוצי אצבע הגליל, נרשמה תפוסה של כ-68% ובאזור הכנרת תפוסה של כ-74%.

**מהתאחדות המלונות נמסר בתגובה:** "הקהל הישראלי ממשך להביע אמון בענף המלונאות המקומי והודות לכך, נמשכת מגמת העלייה בלינות במלונות. במקביל, התאוששות התיירות הנכנסת עדיין איטית ביחס ל-2019 ואנו צופים כי זרם הנכנסים יתגבר משמעותית עד סוף השנה. אנו מאמינים כי השקעה בקמפיין שיווק נכון וממוקד של ישראל בעולם, יוכל להביא את התיירים חזרה לכאן במספרים שהכרנו ב-2019 כבר בשנת 2023".

\* מצורפת טבלה מסודרת המציגה את כל הנתונים